Прафесар з Францыі Жак Судо, які з’яўляецца членам-карэспандэнтам папскай акадэміі навук, прадставіў даклад “Ідэальнае дзіця”, якое прапануецца сёння з развіццём прэнатальнай дыягностыкі”. Ён закрануў пытанні натуральнага адбору для чалавецтва і тыя этычныя і маральныя праблемы, якія пры гэтым узнікаюць. У якасці прыкладу ён прывёў нацыскую Германію, дзе кіраўнікі проста знішчылі каля 200 тысяч сваіх грамадзян, што лічыліся непаўнавартаснымі. Зараз з дапамогай сучасных генных тэхналогій грамадству спрабуюць навязаць думку, што можна зрабіць “ідэальнае дзіця”, убудаваўшы ў яго ДНК патрэбныя гены. Але і зараз навука не можа прадказаць як дзейнічае той ці іншы ген у спалучэнні з іншымі генамі. Таму да такіх пытанняў трэба падыходзіць вельмі асцярожна, каб не нашкодзіць. Да гэтага яшчэ дадаюцца маральныя і этычныя праблемы, звязаныя з чалавекам як стварэннем духоўным.